Ruĝkrura sulo

La **Ruĝkrura sulo** (*Sula sula*), foje nomita naivulo, estas granda birdo (71&nbsp;cm) de la familio de Suledoj. Kiel sugestas ties nomo, plenkreskuloj ĉiam havas ruĝajn piedojn, sed la koloro de la plumaro povas varii. Ili reproduktiĝas kolonie en tre apartaj insuloj de tropikaj oceanoj.

## Aspekto 
eta|maldekstra|Kapa detalo, Tubbataha.
Tiu ĉi estas la plej malgranda sulo (71&nbsp;cm longa) kun enverguro de 137&nbsp;cm. Ili havas tre ruĝajn krurojn kaj piedojn. La beko estas bluverda (pli helblua en supra makzelo, pli verdeca en suba makzelo kaj pli helgriza pinte) kun rozkoloraj makuletoj ĉebaze nome fajne laŭlonge de la frunt-eko kaj pli larĝe ĉe la tuta bazo de la suba makzelo inter tiu kaj la fajna nigra bordo kiu larĝiĝas ĉe la gorĝa zono. La bridoj ĉirkaŭ la okuloj estas tre brilbluaj.

Tiuj birdoj povas aspekti laŭ du aŭ tri formoj aŭ fazoj:

* En la blanka fazo ili estas ĉefe blankaj kaj havas nigrajn flugilpintojn. Krome ili havas iom flavecajn kapon kaj kolon (malpli surdorse kaj voste), tiele ili estas la ununuraj naivuloj kiuj iom similas al veraj suloj, genro *Morus*. Estas ankaŭ blanka morfo kun nigra vosto, kiu povas facile esti konfuzata kun la Nazka kaj la Maska naivuloj.
* En la bruna aŭ kafkolora fazo ili estas tute brunaj kaj pli helaj kape, kole kaj bruste. La blankavosta bruna morfo estas simila, sed havas blankajn ventron, pugon kaj voston. La blankakapa kaj blankavosta bruna morfo havas ĉefe blankajn korpon, voston kaj kapon, kaj brunajn flugilojn kaj dorson.
* Esta intermeza fazo kun kapo, kolo kaj subaj partoj blankflavecaj kaj supraj partoj brunaj.

Tiuj morfoj komune reproduktiĝas kune ekzemple en la kolonio de la insulo St Giles (Trinidado kaj Tobago), sed ĉe plej regionoj hegemonias unu aŭ du morfoj; ekz. ĉe Galapagoj, plej apartenas al la bruna morfo, kvankam ekzistas ankaŭ la blanka morfo. Tiuj fazoj estas varieblaj kaj povas okazi samtempe en la sama kolonio.

Ambaŭ seksoj estas similaj, kaj junuloj estas brunecaj kun pli malhelaj flugiloj, kaj palaj rozkolorecaj piedoj, dum idoj estas kovrataj per densa blanka lanugo.

## Kutimoj 
eta|maldekstra|Naivulido.
Ili estas lertaj en plonĝado kaj fiŝkaptado, sed mallertaj por ekflugo kaj surteriĝo. Ili estas spektaklaj plonĝantoj en oceanon je alta rapido por kapti predojn. Ili manĝas ĉefe malgrandajn fiŝojn (ekzemple flugofiŝoj) aŭ kalmarojn kiuj ariĝas en grupoj ĉe la surfaco.

### Reproduktado 
[eta| *Sula sula* - [MHNT]]

Ili vintrumas enmare kaj ili ne malproksimiĝas de siaj kolonioj, kie nestiĝas en multnombraj kolonioj de insuloj en plej tropikaj oceanoj. La ino demetas nur unu kalkecan bluecan ovon sur nesto el bastonetoj sur arbo aŭ arbusto kaj rare surgrunde. La ovon kovas ambaŭ gepatroj dum 45-46 tagoj. La ido flugas kiam ĝi estas trimonata kaj flugos malproksime kiam ĝi estos kvinmonata.

Paroj kuniĝas por kelkaj sezonoj. Ili okazigas ceremoniajn parigadojn per dancado, laŭta fajfado (akra gakado) kaj maskla montrado de ruĝaj kruroj kaj blua gorĝo.

### Disvastiĝo 
Ĝi estas tropika birdo de Ameriko, kiu troviĝas el Karibio ĝis nordorienta Brazilo ĉe marbordoj de Atlantiko, kaj el la marbordoj de Peruo ĝis suda Meksiko, inklude la arkipelago de Galapagoj, kie ili kunloĝas kun la Blukrura naivulo. Tra la Pacifika Oceano ĝi disvastiĝas al Sudorienta Azio, al Havajo, kaj eĉ tra la Hinda Oceano al areo de Madagaskaro.

## Bildogalerio 

Image:Anim0586 - Flickr - NOAA Photo Library.jpg
Image:BoobyFaceRedFeet.jpg
Image:Male Galápagos red-footed booby.jpg|Bruna morfo en Galapagoj.
Image:Red Footed Booby - Kilauea Point NWR.jpg
Image:Red footed Booby brown morph.JPG
Image:Red-footed Booby (Sula sula) -Galápagos.jpg
Image:Red-footed Booby (Sula sula) -perching in tree.jpg
Image:Red-footed Booby (Sula sula) 1166057565.jpg
Image:BoobyAdultWithChick.jpg|Plenkreskulo kun ido ĉeneste.
Image:Red-footed booby.jpg
Image:Starr 080605-6467 Coccoloba uvifera.jpg
Image:Starr 080605-6641 Casuarina equisetifolia.jpg
Image:Starr 080605-6644 Boerhavia repens.jpg
Image:Starr 080605-6645 Brassica nigra.jpg
Image:Sula sula Galápagos isla Genovesa preening 2004.jpg
Image:FouPiedsRougesEuropa.jpg|Bruna morfo ĉe Eŭropinsulo sur arbeca eŭforbio (*Euphorbia stenoclada*)
Dosiero:Starr 080603-5675 Fimbristylis cymosa.jpg|Fluge
Dosiero:Great frigatebirds and red-footed boobies at Tern Island.jpg|Kun Fregatoj en reprodukta kolonio
Dosiero:Red-footed Booby (Sula sula) -adult on nest with chicks.jpg|Bruna morfo kun ido

## Referencoj 
## Bibliografio 
* *Seabirds*, Harrison, ISBN 0-7136-4626-8
* *Birds of Venezuela* Hilty, ISBN 0-7136-6418-5
* *Birds of Trinidad and Tobago* ISBN 0-7136-6759-1
* 
* 
* P. J. Higgins (Hrsg): *Handbook of Australian, New Zealand & Antarctic Birds*, Band 1, Ratites to Ducks, Oxford University Press, Oxford 1990, ISBN 0195530683

## Vidu ankaŭ 
* Fiĝiaj tropikaj sekaj arbaroj
* Malgranda Tobago

Kategorio:Suloj
Kategorio:Suledoj
Kategorio:Suloformaj
Kategorio:Afrotropisa faŭno
Kategorio:Neotropisa faŭno
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Bestoj el la Pacifika ekozono
Kategorio:Birdoj de Azio
Kategorio:Birdoj de Ameriko
Kategorio:Birdoj de Oceanio